Source: http://www.minv.sk/?povinnosti-a-sankcie-1
Timestamp: 2017-12-18 20:30:35+00:00

Document:
Povinnosti a sankcie, Ministerstvo vnútra SR - Polícia
Polícia / Národná kriminálna agentúra / Finančná spravodajská jednotka / Informácie a usmernenia pre povinné osoby a združenia majetku / Povinnosti a sankcie
Povinnosti a sankcie
Povinná osoba uvedená v § 5 zákona č. 297/2008 Z.z. plní povinnosti definované v §§ 10 až 25 a § 30 zákona č. 297/2008 Z.z. a to najmä:
identifikuje a verifikuje klienta, vykonáva základnú, zjednodušenú alebo zvýšenú starostlivosť vo vzťahu ku klientovi,
odmietne uzavretie obchodného vzťahu, ukončí obchodný vzťah alebo odmietne vykonať konkrétny obchod ak povinná osoba nemôže vykonať základnú starostlivosť vo vzťahu ku klientovi v rozsahu podľa § 10 ods. 1 písm. a) až c) z dôvodov na strane klienta alebo klient odmietne preukázať, v mene koho koná,
zdrží neobvyklú obchodnú operáciu, ak hrozí nebezpečenstvo, že jej vykonaním môže byť zmarené alebo podstatne sťažené zaistenie príjmu z trestnej činnosti alebo prostriedkov určených na financovanie terorizmu,
ohlasuje finančnej spravodajskej jednotke neobvyklú obchodnú operáciu alebo pokus o jej vykonanie bez zbytočného odkladu,
uchováva všetky údaje a doklady o obchodnej operácii a údaje získané identifikáciou počas 5 rokov,
vypracúva a aktualizuje program vlastnej činnosti zameranej proti legalizácii príjmov z trestnej činnosti a financovania terorizmu, ktorý musí obsahovať
k) spôsob vykonávania kontroly dodržiavania programu a povinností vyplývajúcich zo zákona č. 297/2008 Z. z. pre povinnú osobu.
poskytuje finančnej spravodajskej jednotke na požiadanie informácie a písomné doklady týkajúce sa programu vlastnej činnosti povinnej osoby,
umožní finančnej spravodajskej jednotke na účely kontroly prístup ku všetkým písomnostiam alebo k prostriedkom výpočtovej techniky, inej techniky a k záznamom na technickom nosiči dát, nazerať do nich, robiť si z nich výpisky, poznámky a kópie, poskytne odborné písomné vyjadrenia súvisiace s predmetom jej činnosti,
poskytne finančnej spravodajskej jednotke v určenej lehote na písomné požiadanie údaje o obchodných operáciách, na ktoré sa vzťahuje povinnosť identifikácie, predloží doklady o nich a poskytne informácie o osobách, ktoré sa akýmkoľvek spôsobom obchodných operácií zúčastnili.
Finančná spravodajská jednotka pri zistení porušenia ustanovení zákona č. 297/2008 Z.z. má oprávnenie podľa §§ 32 až 34 zákona uložiť povinnej osobe pokutu až do výšky 165.969 EUR alebo podať podnet orgánu, ktorý je oprávnený rozhodnúť o odobratí oprávnenia na podnikateľskú činnosť. Najzávažnejšie porušenia zákona č. 297/2008 Z.z. za ktoré je možné udeliť pokutu do výšky 165.969 EUR povinným osobám, ktoré nesplnia alebo porušia povinnosti sú definované v nasledovných ustanoveniach zákona:
základná starostlivosť § 10 ods. 1 až 4, 6 až 11,
zjednodušená starostlivosť § 11 ods. 3,
zvýšená starostlivosť § 12,
zisťovanie neobvyklej obchodnej operácie § 14,
odmietnutie uzavretia obchodného vzťahu, ukončenie obchodného vzťahu alebo odmietnutie vykonania obchodu § 15,
zdržanie neobvyklej obchodnej operácie § 16,
ohlasovanie neobvyklej obchodnej operácie § 17,
program vlastnej činnosti povinnej osoby § 20.

References: § 5
 § 30
 § 10
 § 10
 § 11
 § 12
 § 14
 § 15
 § 16
 § 17
 § 20